#  **ROMÂNIA**

# **JUDEŢUL SUCEAVA**

 **MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_\_\_ 2023

### RAPORT DE SPECIALITATE

la proiectul de hotărâre pentru încheierea unui Act Adiţional la Acordul de parteneriat aprobat

prin Hotărârea Consiliului Local nr. 88/22.06.2023 privind aprobarea Acordului de parteneriat

și participarea Municipiului Câmpulung Moldovenesc la implementarea proiectului „Construire clădire pentru Școala Profesională Specială Câmpulung Moldovenesc”, finanțat din PNRR, Componenta 15 - Educație, Investiția 10: Dezvoltarea rețelei de școli verzi și achiziționarea de microbuze verzi

Compartimentul juridic primind spre analiză proiectul de hotărâre pentru încheierea unui Act Adiţional la Acordul de parteneriat aprobat prin Hotărârea Consiliului Local nr. 88/22.06.2023 privind aprobarea Acordului de parteneriat și participarea Municipiului Câmpulung Moldovenesc la implementarea proiectului „Construire clădire pentru Școala Profesională Specială Câmpulung Moldovenesc”, finanțat din PNRR, Componenta 15 - Educație, Investiția 10: Dezvoltarea rețelei de școli verzi și achiziționarea de microbuze verzi, menționează următoarele:

 Conform dispozițiilor art. 44 alin. (1) din Legea nr. 273/2006 privind finanţele publice locale, cu modificările și completările ulterioare, documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative.

Condițiile de accesare a fondurilor europene aferente sunt prevăzute în Ghidului specific din cadrul Planului Național de Redresare și Reziliență- Pilonul VI: Politici pentru noua generație, Componenta C15: Educație, Reforma 6: Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar, Investiția 10: Dezvoltarea rețelei de școli verzi și achiziționarea de microbuze verzi.

De asemenea, în temeiul art. 129 alin. (2) lit. b), lit. c) și lit. e), alin. (4) lit. d), alin (7) lit. a) și lit. s) şi art. 9 lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, Consiliul Local are atribuţii privind dezvoltarea economico-socială a municipiului, administrarea domeniului public şi privat, cooperarea interinstitutionala, aprobă, la propunerea primarului, documentaţiile tehnico-economice pentru lucrările de investiţii de interes local, asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind educaţia şi alte servicii publice de interes local stabilite prin lege, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

**Paul Petroaie**

PP/PP 2 ex.